Εξάρθρημα της επιγονατίδας στον σκύλο. Κλινική και αναδρομική μελέτη.:
Creators: name: Τσομπανίδου, Παρασκευή Παναγιώτη
Publisher: name: Aristotle University of Thessaloniki
Year: 2011
Subjects: Εξάρθρημα
Επιγονατίδα
Σκύλος
Patellar
Luxation
Dog

description: Το εξάρθρημα της επιγονατίδας είναι μια από τις συχνότερες ορθοπαιδικές παθήσεις των οπισθίων άκρων του σκύλου. Στο κλινικό μέρος της μελέτης μας διερευνήθηκε η συμβολή της χορήγησης ηρέμησης ή/και γενικής αναισθησίας στην κλινική διάγνωση του εξαρθρήματος της επιγονατίδας. Από την αναζήτηση της προσιτής σε εμάς διεθνούς βιβλιογραφίας διαπιστώθηκε ότι δεν έχει πραγματοποιηθεί παρόμοια μελέτη στα μικρά ζώα. Συγχρόνως, εκτιμήθηκαν και άλλοι παράμετροι του εξαρθρήματος της επιγονατίδας, όπως η πλευρά και ο βαθμός του, το βάθος της αύλακας της τροχιλίας, η παρεκτόπιση του κνημιαίου κυρτώματος και η ακτινολογική εικόνα του. Παράλληλα, διερευνήθηκε η πιθανή ύπαρξη εξαρθρήματος της επιγονατίδας σε σκύλους, οι οποίοι προσκομίστηκαν για προβλήματα που δεν αφορούσαν στο μυοσκελετικό σύστημα. Ο στατιστικός έλεγχος των αποτελεσμάτων της μελέτης μας έδειξε ότι η κατάσταση του ζώου (εγρήγορση, ηρέμηση, γενική αναισθησία) δεν επηρεάζει σημαντικά τη διάγνωση του εξαρθρήματος της επιγονατίδας.Όμως, από την κλινική ερμηνεία των αποτελεσμάτων φαίνεται ότι η κατάσταση του ζώου παίζει σημαντικό ρόλο στη διάγνωση του εξαρθρήματος της επιγονατίδας στον σκύλο, καθώς το18,5% των εξαρθρημάτων δεν διαγνώστηκε με το ζώο σε εγρήγορση, αλλά χρειάστηκε η χορήγηση ηρέμησης ή/και γενικής αναισθησίας για να διαγνωστεί. Αξίζει πάντως να σημειωθεί ότι επρόκειτο κυρίως για νευρικούς ή επιθετικούς σκύλους.Παράλληλα, διαπιστώθηκε πως ο ακτινολογικός έλεγχος μπορεί να δώσει ψευδώς αρνητικά αποτελέσματα στα περιοδικά εξαρθρήματα της επιγονατίδας του σκύλου. Επίσης, διαπιστώθηκε πως οι μισοί από τους σκύλους που εξετάστηκαν παρουσίαζαν εξάρθρημα της επιγονατίδας, αλλά ήταν ασυμπτωματικοί. Για την αναδρομική μελέτη μας χρησιμοποιήθηκαν τα δελτία εξέτασης των σκύλων με εξάρθρημα της επιγονατίδας, οι οποίοι προσκομίστηκαν στην Κλινική κατά τη διάρκεια έξι συνεχόμενων ακαδημαϊκών ετών. Ανάμεσα στα στοιχεία που συμπεριληφθήκαν στην έρευνά μας ήταν η φυλή, το φύλο, η ηλικία, το σωματικό βάρος και η συμπτωματολογία κατά την προσκόμιση. Επίσης, εκτιμήθηκαν η πλευρά και ο βαθμός του εξαρθρήματος, το είδος αντιμετώπισης και η εξέλιξη των ζώων αυτών. Από την επεξεργασία των παραπάνω στοιχείων προέκυψε πως το εξάρθρημα της επιγονατίδας παρατηρείται με μεγαλύτερη συχνότητα σε σκύλους ακαθόριστης φυλής, μικρόσωμων φυλών και θηλυκού γένους. Επίσης, το εξάρθρημα της επιγονατίδας είναι συχνότερα προς τα έσω και αμφοτερόπλευρο. Τέλος, σύμφωνα με τους ιδιοκτήτες τους, η εξέλιξη των σκύλων που υποβλήθηκαν σε χειρουργική αντιμετώπιση του εξαρθρήματος της επιγονατίδας ήταν εξαιρετική, ενώ το μεγαλύτερο ποσοστό των σκύλων, στους οποίους εφαρμόστηκε συντηρητική θεραπεία, δεν παρουσιάζει χωλότητα ή η χωλότητά τους παραμένει σταθερή.
description: The present study is consisted of two parts•a clinical and a retrospective one. The aim of the clinical study was to investigate the effect of sedation and/or general anaesthesia on the diagnosis of canine patellar luxation.To the author’s knowledge no such correlation has been published. The side and location of the luxation, the depth of the troclear groove, the tibial crest deviation and the radiological findings were also studied. Statistical analysis revealed that the condition of the animal (alert, sedated anaesthetized) did not affect the diagnosis of patellar luxation. However, by clinical point of view, the condition of the dog seems to play a substantial role on the diagnosis of patellar luxation, especially in aggressive and nervous dogs. Radiographic evaluation of patellar luxation could give false negative results, especially in intermittent cases. Patellar luxation was investigated in dogs free of musculoskeletal symptoms and revealed that about 50% of them suffered from asymptomatic patellar luxation. For the retrospective study, breed, age, sex, weight, clinical signs at presentation, location, grade and direction of luxation, treatment and outcome were studied. An overrepresentation of mixed breed and small size dogs was noted. The majority of patellar luxations were observed in female dogs. The incidence of medial patellar luxation was found to be more common, as well as for bilateral one. The outcome of surgically treated dogs was considered to be excellent in most of the cases, while dogs that were treated conservatively did not present any signs of lameness or the lameness did not worsen.